21. maí

21. maí er 141. dagur ársins (142. á hlaupári) samkvæmt gregoríska tímatalinu. 224 dagar eru eftir af árinu.

Atburðir 
 1481 - Hans konungur tók við af föður sínum Kristjáni 1. sem konungur Danmerkur og Noregs.
 1502 - Portúgalski sæfarinn João da Nova uppgötvaði Sankti Helenu.
 1674 - Jóhann Sobieski var kjörinn konungur Pólsk-litháíska samveldisins.
 1871 - Franskar hersveitir réðust inn í Parísarkommúnuna og götubardagar hófust.
 1904 - Alþjóðaknattspyrnusambandið (FIFA) var stofnað í París.
 1927 - Charles Lindbergh lenti flugvél sinni á Le Bourget-flugvelli við París og varð þar með fyrstur til að fljúga einn yfir Atlantshaf.
 1929 - Stofnuð var fyrsta kvennastúka á Íslandi innan Oddfellowreglunnar.
 1972 - Laszlo Toth réðist með meitli á höggmynd Michelangelos, Pietá, í Péturskirkjunni í Róm.
 1977 - Straumsvíkurganga gegn bandarískri hersetu var haldin af Samtökum herstöðvaandstæðinga.
 1979 - Miklar verðhækkanir á bensíni urðu til þess að bifreiðaeigendur á Íslandi mótmæltu og þeyttu flautur í tvær mínútur.
 1980 - Kvikmyndin Star Wars: The Empire Strikes Back var frumsýnd í Bandaríkjunum.
 1981 - François Mitterrand varð forseti Frakklands.
 1982 - Falklandseyjastríðið: Bretar gengu á land á Falklandseyjum.
 1983 - Safn Ásmundar Sveinssonar myndhöggvara, Ásmundarsafn, var formlega opnað við Sigtún í Reykjavík.
 1990 - Kasmírdeilan: Indverskar öryggissveitir skutu á syrgjendur í útför múslimaleiðtoga og drápu 47.
 1991 - Rajiv Gandhi, fyrrverandi forsætisráðherra Indlands, beið bana í sjálfsmorðsárás.
 1991 - Borgarastyrjöldin í Eþíópíu: Mengistu Haile Mariam, einræðisherra í Eþíópíu, flúði til Simbabve með fjölskyldu sinni.
 1994 - Í grein í Lesbók Morgunblaðsins lagði Sturla Friðriksson til að Íslendingar veldu holtasóley sem þjóðarblóm.
 1994 - Ítalski fyrrum ráðherrann Giulio Andreotti var sakaður um mafíutengsl af dómstól í Palermó.
 1995 - Jóhannes Páll 2. páfi tók Jan Sarkander í dýrlinga tölu í Olomouc í Tékklandi.
 1996 - Nær 1000 manns fórust þegar ferjan Bukoba sökk í Viktoríuvatni.
 1996 - Borgarastyrjöldin í Alsír: Sjö munkar úr Atlasklaustrinu í Alsír voru myrtir.
 1997 - Björn Ólafsson, Einar Stefánsson og Hallgrímur Magnússon urðu fyrstir Íslendinga til að stíga á tind Everestfjalls.
 1998 - Suharto sagði af sér sem forseti Indónesíu eftir 32 ára valdatíma í kjölfar uppþotanna í Djakarta.
 1999 - Kvikmyndin Notting Hill var frumsýnd í Bretlandi.
 2003 - Jarðskjálfti, 6,7 á Richter með upptök við Boumerdès, skók Alsír. 2300 létust.
 2005 - Grikkland sigraði Söngvakeppni evrópskra sjónvarpsstöðva 2005 í fyrsta sinn í Kíev með laginu „My Number One“.
 2005 - Hæsti rússíbani heims, Kingda Ka, var opnaður í skemmtigarðinum Six Flags Great Adventure í New Jersey.
 2006 - Svartfellingar samþykktu aðskilnað frá Serbíu í þjóðaratkvæðagreiðslu.
 2007 - Breski klipparinn Cutty Sark skemmdist mikið í eldi.
 2010 - Bandaríska teiknimyndin Shrek: Sæll alla daga var frumsýnd.
 2011 - Eldgos í Grímsvötnum hófst um klukkan sjö að kvöldi.
 2013 - Bandaríska knattspyrnuliðið New York City FC var stofnað.
 2017 - Donald Trump Bandaríkjaforseti fór í opinbera heimsókn til Sádí-Arabíu og Ísrael.

Fædd 
 1471 - Albrecht Dürer, þýskur listamaður (d. 1528).
 1527 - Filippus 2. Spánarkonungur (d. 1598).
 1688 - Alexander Pope, enskt skáld (d. 1744).
 1763 - Joseph Fouché, franskur stjórnmálamaður (d. 1820).
 1765 - Ísleifur Einarsson, íslenskur sýslumaður (d. 1836).
 1775 - Lucien Bonaparte, franskur stjórnmálamaður og fræðimaður (d. 1840).
 1785 - August Immanuel Bekker, þýskur fornfræðingur (d. 1871).
 1799 - Mary Anning, breskur steingervingasafnari og steingervingafræðingur (d. 1847).
 1843 - Louis Renault, franskur lögfræðingur (d. 1916).
 1843 - Charles Albert Gobat, svissneskur lögfræðingur (d. 1914).
 1851 - Léon Bourgeois, franskur stjórnmálamaður og Nóbelsverðlaunahafi (d. 1925).
 1895 - Lázaro Cárdenas, forseti Mexíkó (d. 1970).
 1916 - Harold Robbins, bandarískur rithöfundur (d. 1997).
 1920 - John Chadwick, enskur fornfræðingur (d. 1998).
 1921 - Andrei Sakharov, rússneskur vísindamaður og handhafi friðarverðlauna Nóbels (d. 1989).
 1944 - Mary Robinson, forseti Írlands.
 1945 - Helgi M. Bergs, íslenskur hagfræðingur (d. 2017).
 1945 - Elísabet Gunnarsdóttir, íslenskur framhaldsskólakennari.
 1951 - Al Franken, bandarískur stjórnmálamaður.
 1952 - Herra T, bandarískur leikari og hörkutól.
 1952 - Hallmar Sigurðsson, íslenskur leikari.
 1955 - Sergej Shojgú, rússneskur stjórnmálamaður.
 1960 - Jeffrey Dahmer, bandarískur raðmorðingi (d. 1994).
 1962 - Uwe Rahn, þýskur knattspyrnumaður.
 1970 - Rade Bogdanović, serbneskur knattspyrnumaður.
 1975 - Juuso Pykälistö, finnskur rallökumaður.
 1979 - Hideo Hashimoto, japanskur knattspyrnumaður.
 1987 - Masato Morishige, japanskur knattspyrnumaður.
 1992 - Shoma Doi, japanskur knattspyrnumaður.
 1998 - Ari Ólafsson, íslenskur söngvari.

Dáin 
 987 - Loðvík 5. Frakklandskonungur (f. 967).
 1254 - Konráð 4. Þýskalandskonungur (f. 1228).
 1481 - Kristján 1. Danakonungur (f. 1426).
 1639 - Tommaso Campanella, ítalskt skáld (f. 1568).
 1865 - Christian Jürgensen Thomsen, danskur fornleifafræðingur og safnamaður (f. 1788).
 1916 - Skúli Thoroddsen, íslenskur stjórnmálamaður (f. 1859).
 1920 - Venustiano Carranza, forseti Mexíkó (f. 1859).
 1929 - Archibald Primrose, jarl af Rosebery, breskur stjórnmálamaður (f. 1847).
 1938 - Einar H. Kvaran, íslenskur rithöfundur og þýðandi (f. 1859).
 1949 - Klaus Mann, þýskur rithöfundur (f. 1906).
 1965 - Hugh Marwick, orkneyskur málfræðingur (f. 1881).
 1988 - Sammy Davis, Sr., bandarískur dansari og leikari (f. 1900).
 1991 - Rajiv Gandhi, forsætisráðherra Indlands (f. 1944).
 1994 - Giovanni Goria, ítalskur stjórnmálamaður (f. 1943).
 2000 - Barbara Cartland, enskur rithöfundur (f. 1901).
 2000 - Sir John Gielgud, breskur leikari (f. 1904).

Maí